VOJNA PO SVETU

PRIZORIŠČE: Dnevna soba, na desni strani siva sedežna garnitura, pred njo nizka mizica s televizijo. Na sedežni sedi desetletni fant in gleda film. Na levi likalna miza in košara s perilom, mama lika.

NASTOPAJOČI: mama, sin

SIN (Vpije proti TV): To ubij ga! Zasluži si!

MAMA (Se začudeno ozre.): Kaj pa gledaš?

SIN (Zavpije, oči ne odvrne od zaslona.): Film o vojni, ki jo zakuha strašni ubijalec!

MAMA: Joj! Zakaj pa gledaš kaj takega?

SIN (Navdušeno.): Ker je zanimivooo!

MAMA (Zaskrbljeno.): Mar ne veš, da je vojna strašna strašna stvar …

SIN: Zakaj?

MAMA: Veliko ljudi je ubitih, veliko jih postane brezdomcev.

SIN: No, ja, ampak saj film ni resničen.

MAMA: Jaz sem vse to videla na lastne oči . (Se ji razžalosti obraz.)

SIN (Ugasne televizijo. Se zresni.): Joj, tega mi pa še nisi povedala. Kaj se je zgodilo? Mi poveš?

MAMA: Prav, sedi semkaj, poleg mene.

SIN: (Sede k njej.)

MAMA: Bila sem še tvojih let, ko so začele bombe padati z neba na naše mesto. Mama je brata, sestro in mene hitro odpeljala v klet.

SIN (Začuden.): A res!

MAMA: Tam smo bili več tednov, dokler se niso spopadi pomaknili drugam.

SIN (Zgrožen): Ojoj …

MAMA: Ko smo spet prišli na svetlo, je po ulicah ležalo veliko mrtvih ljudi. Vse je bilo porušeno in požgano.

SIN (Se začne tresti.): Grozno!

MAMA: In veš, še vedno so vojne po svetu.

SIN (Prestrašeno.): GGGrozzznno!

MAMA: Vem, sinko, vem! Namesto teh svojih nasilnih filmov bova kdaj raje skupaj gledala resnične novice in oddaje o vojnah po svetu, da boš vedel, kako je v resnici. Poglej. (Prestavi program na TV.)

SIN (Nekaj časa gleda.): Mami, to je strašno! Nočem več gledati!

MAMA: Vidiš, tako je pa, če gre zares.

SIN (Prestrašen.): Mama, kaj pa če se vojna kdaj zgodi tudi pri nas …?

MAMA (Ga objame.): Pšššt … Vse bo v redu.

SIN: Kaj pa če ne bo?

MAMA: Ne skrbi, vse novice spremljam in verjetno je politike po svetu srečala pamet, da ne bodo nikoli več zakuhali nobene vojne!

SIN: Sedaj sem pa žalosten …

MAMA: Pojdi po barvice in nariši kakšno risbico.

SIN: A o vojni?

MAMA: Ne – nariši veliko lepo risbico o miru.

SIN (Se mu razjasni obraz.): Saj res! O MIRU! (Steče z odra.)

KONEC

Hana Pucelj, 5. a